Vydavateľstvo Elist

www.elist.sk

DOMINO

Miroslav Dávid

text © Miroslav Dávid 2019

illustration (cover) © Michal Dávid 2019

illustration © Ivana Mária Čechvalová 2019

editor a jazyková korektúra © Katarína Hambálková

cover & design © 2019

Vyšlo v autorovom vlastnom náklade

vo vydavateľstve Elist, s.r.o., Liptovský Mikuláš, elist.sk

Rok vydania 2019

ISBN: 978-80-8197-185-3

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

A deň bude zas kúzelný

V nehostinnej krajine

Kde pália lásku a múze sny

Dnes o mojej však hraj mi len

Tak dávno chcela súznieť by

O kráse a vášni z nej

Nech nájdem až päť kúziel v nich

Pokoj v duši na padajúcej lavíne

Nechcem viac jak lúzer hniť

V nehostinnej krajine

Kde pália lásku a múze sny

Tú moju už k tvojej zaviniem

A deň bude zas kúzelný

A nado mnou tvoje vlasy

Iba s tebou

je to krásne

modlitba a najviac

že až vážne opekniem

iba s tebou

sa mi všetko hojí

po každom neľútostnom boji

so zlom, keď mi liečiš

svojim nebom opäť vnem

aby som pochopil, ako pocestný pri božích mukách, že

iba s tebou to je láska

iba s tebou cítim mágiu jej

slobodu a že mám srdce

nabudúce ti ho, ako pre teba iba búcha

ukážem

iba s tebou

nech fungujú teda spoje

i dnes ústa moje slastne dojedz

iba s tebou to je

potrava tela i duše

iba s tebou

je to vždy ako má byť

už sa pritúľ tuhšie

iba s tebou to je

všetko

čo som hľadal celý život v každej note

veriac, že raz to príde

že raz to bude iba s tebou

o klenote

že to ty ma spasíš

a nado mnou tvoje vlasy.

A nemusia ju svätiť ani v každom kláštore

Milujem

Tvoje nahé telo

Keď i noc je z neho

Nehou. Tú lásku, než

Uložíš jej k spánku šém

Milujem tvoje pery

Čo sú ako vankúše

Do ktorých sa ponáram

Raňajky s tebou

Keď miesto vstávania na budík

Visíš na mne ako z konára

Že pre mňa všetko

Máš to len

Milujem tú lásku

A nemusia ju svätiť

Ani v každom

Kláštore

A sú tu opäť Vianoce

Čas, keď lásku čakáš

Zabalenú aspoň v darčeku

Keď sa ti život vážne zamoce

A ty mu stále veríš

Prosiac ho ako Boha koľkokrát už

Pomôcť mi i teraz

Braček skús

Ak sa ma chcete zbaviť

nech sa ráči

nemám s tým žiaden problém

zbavte sa

však ešte do batôžka

za teplých slov pár troška

vám k tomu naložím

a to je tak všetko

ak sa ma chcete zbaviť

odo mňa pre vás do výbavy

v tejto náloži

ak sa ma chcete zbaviť

a nie ste bohvieakí hráči

nôž do chrbta si sebe vrazte včas

mne život môj

únikovú cestu značí

aby som bez ujmy

zvládol obvinenia

opovrhnutia i špinu každú

v jeho rafte

sám.

Ak som kacír, upáľte ma, ale čo ste potom vy?

Rád by som vedel

O čom premýšľajú mŕtvi

A v čo veria

Určite nie láske

Asi ani v Boha

Dozviem sa to raz určite

Nikoho to neminie

Bude mi to ale prd platné

Pri nostalgicky dôvernom rozjímaní

S pažravými červíkmi

Hemžiacimi sa vo mne

V čiernej zemi

Kam uložia ma naveky

Ale vraj s nádejou

Na stretnutie s milovanými

A snáď potom i na

Zmŕtvychvstanie

Bude mi to ale prd platné

Beztak sa na prach obrátim

Zatiaľ čo blúdiaca duša

Jediná to skutočnosť v každom nesmrteľná

Vo chvíli ukončenia času mojej existencie

Mi naposledy zadžemuje

Brušný tanec Smrti

Ktorá to s kosou bude celé dirigovať

Zatiaľ čo blúdiaca duša

Oslobodená už odo mňa

Skončí pod baldachýnom v Barde na nový život

Aby ho mohla skúšať opäť

Sťaby nová neviestka

S kadekým

Možno i znovu so mnou

Vytiahnuc ma z prázdnoty

A večnej kade tmy

Aké sladké

je žiť, ak sa ti splní

po čom tvoj dotyk túžil

aké sladké je žiť vtedy

a zdolávať najkrajšiu dosiaľ

v tej chvíli iba láske zasľúbenej

z objavených, i keď často

zradných úžin.

Ako ma Boh stvoril a ty ako všetci bojazliví muži

Rád ma vidíš

Ako ma Boh stvoril

Obnaženú, čistú, nahú

Viem, že dávno po mne túžiš

I čo chýba tvojej duši

Keď sedávam na okne

Ocením tú tvoju snahu

Veď sme božie tvory

A ty ako všetci bojazliví muži

Dnes ti preto iba tuším

Na okamžik zatiaľ

To okno moje

Odomknem

Ako nám bolo spolu dobre

Ako nám bolo spolu dobre

Ako nám bolo spolu fajn

A teraz máš v tom vážny problém

Tak vyšetriť si srdce daj

A bude nám ako predtým

A bude nám lepšie aj

A bude nám ako predtým

Len vyšetriť si srdce daj

Vyšetriť si srdce daj

Čo si mám o tom drahá myslieť

Ako mám žiť ďalej bez teba

Aj tak vždy prídeš nahá mi v sne

Otvoriť bránu do Neba

A bude nám ako predtým

A bude nám lepšie aj

A bude nám ako predtým

Len vyšetriť si srdce daj

Vyšetriť si srdce daj

Akoby z iného sveta

Každé ráno som rád

Že som sa ho dožil

Zaďakujem tak v pokore

Za ten pretrvávajúci zámer boží

Že svieti slnko

Že mraky visia z oblohy

A dažďovým dotykom kriesia

I nebohých

V srdciach našich

Že ti môžem zavolať

Alebo ťa objať

A ty - odpovieš spod mihalníc mi

Čo sa plaším

Že si pri mne

A dokonale nahá

Že ma miluješ a všetko

Čo sa dnes odohrá na javisku môjho bytia

Orosí predsa najprv

Tvoja vlaha

Každé ráno som rád

Kto by nebol

S tebou láska

Raz sa ho ale nedožijem

To smrť robí často naschvál

Juj, až ma striaslo

Aj keď kaput som už dávno x-krát z tvojich rias bol

Každé ráno som rád

Že si vo mne, akoby z iného sveta

Že som tak niečí

A lúka je pre nás ešte

Rozprestretá

Anjel bez hlavy

Niekto mu ju nemilosrdne odtrhol

Asi z nenávisti

Či posadnutosti ubližovať

Možno zo zúfalstva

Anjel bez hlavy

Pokorne však trpí

Modliac sa za každú lásku

Náhle v srdci chorú

A z omylov až ponurú

Modliac sa za každú lásku

Bez oslavného chóru

V tichom doznievaní stonu rún

Dnes i našu

Keď túžime svoj život zmeniť

Napriek tŕnistej a nie jednoduchej ceste

Za jej naplnením

Aby sme jeho krehkú

Porcelánovú hlavu

Vrátili späť na svoje miesto

A anjel sa tak mohol

S radosťou zas

Pozerať

Aj na šťastie

Apači už vedeli

To vedeli už Apači

Že hocikomu, kto ťa osloví

Aby sa ti zapáčil

Nemôžeš darovať svoj skalp

Ani svoj wigwam

Ani svojho mustanga

Ani vietor a slnko nad prériou

Ani zlato v údolí nikoho

Ani zo vzácneho vtáka pierko

Ani mier, skôr

Ako sa nepresvedčíš o jeho dobrých úmysloch

Inak zhoríš na hranici

To vedeli už Apači

Že musí to byť láska

Nie rezervácia

So zavýjaním hladných kojotov

Že musí to byť láska

Čo vlieva do nás život

Ona je vždy v bojoch tou

Ona je tým pogom

Ako keď o kráľovnej a Bohu spieva Johnny Rotten

Isto ju raz nájdeš

Možno vo mne a ja budem tvoj

Nový totem

Až do priesvitna (Na tebe je krásne všetko II)

Na tebe je krásne všetko

Nech si čo len môjho spánku sen

Keď padací most ti spustím

Aby si hneď vošiel do tých mojich lásky pustín

Ako Amundsen

Na tebe je krásne všetko

I dnes po tom bažím

V zovretí byť tvojich paží

Opäť na to myslím

Že strácať len dych vždy s tebou chcem

Keď sa nám túlia k sebe zmysly

Vášní našich spiežovce

Na tebe je krásne všetko

Však najviac je ťa v ústach mať

Keď nás oboch tíško hladí

Za trblietania nočných hladín

Až do priesvitna

Hustá tma

Balada o záchodovej doske

Aká je hrozne polepená

Až sa divím, že drží ešte pokope

By si povedala a poľutovala ju

Že mal som použiť aspoň obväz na rany

Viem, bývam často nezodpovedným a blázon

Ako som bol do teba

Umenie je proste také

Keď sa chcem dotknúť svojho dna

Či siahnuť na jeho ostrie

Zajtra mám deň otvorených dverí

Môžete prísť, kto by mal záujem, na ňu pozrieť

A posadiť sa

Každý si ju môže vyskúšať

Doteraz som k nej púšťal iba tých, ktorým verím

A koho najmä ľúbim

Koniec ukážky

Table of Contents

Titulná strana

Tiráž

Básne